
Encuanto e papel di banconan pa cu y e-business / na Aruba: 

Camara di Comercio tabatin un reunion importante 
cu Banco Central y Asociacion di Banco di Aruba 

KvK kier pa banconan bira mas moderno den uso di posifa ilidad di e-commerce 



DLA 4 di mei ultimo Camara di Comercio y Industria di Aruba 
(KvK) a tene un reunion cu Banco Central di Aruba (CBA) y Aso- 
ciacion di Banco di Aruba (ABA). 

E motibo principal di e reunion aki ta pa trece claridad riba e papel 
y responsabilidad cu banconan tin encuanto ‘e-business’. 

Otro punto p’e reunion ta pa sondea e forma con banconan por 
facilita tanto e comerciante como e cliente pa haci transaccion den 
e mundo digital. 

KvK a extende un invitacion na CBA y na miembronan di ABA 
p’asina por sinta na mesa y hunto discuti e puntonan encuanto 
sistema di pago p’asina yega na solucionnan cu ta yuda e comercio 
di Aruba. 

KvK su meta tras esaki ta pa di e forma aki representa e comerciante 
local pa nan por yega na tin e posibilidad di un mihor servicio na nan 
clientenan por medio di un mihor plataforma pa haci ‘e-business’. 
Actualmente na Aruba nos ta hopi atras den esaki y e topico di 
‘online shopping’ no ta nada nobo. 

Den e ultimo aña a mira un crecemento hopi significante pa loke 
ta ‘online shopping’ no obstante e limitacion cu Aruba tin pa por 
haci ‘e-business’. 


KvK kier logra cu hunto cu CBA y ABA por yega na solucionnan pa 
un structura di pago online cu ta acesibel, confiabel y bon proteha 
contra crimen cibernetico. 

Hopi comerciante ta duna di conoce cu nan ta haya nan ta perde 
oportunidad di haci negoshi dor di nan limitacion den e clientenan 
cu ta opta pa haci ‘online shopping’. 

KvK kier evalua hunto cu e instancianan financiero riba e topico di 
e ‘red tape’ cu e comerciante ta wordo confronta cune ora cu kier 
habri un cuenta comercial na un banco. Tambe cu e ta dura hopi 
largo ora di haci transaccionnan entre e banconan. 

A discuti e papel cu tanto e banconan comercial como CBA tin 
p’asina regula e transaccionnan cu ta costa e comerciante tempo 
y placa. 

Pa medio di e reunion aki, KvK kier a trece e topico aki riba mesa 
pa tur duna nan punto di bista riba esaki y asina yega na un solu- 
cion p’e obstaculonan aki. 

E reunion a bay hopi bon y tabata uno hopi constructivo. Pronto 
lo sigui cu un otro reunion p’asina yega na plan di accion concreto. 
KvK kier a gradici CBA y ABA pa ta presente n’e reunion aki. 


Registra awo! 

Manda bo e-mail na noticia@awemainta.com 

Ridbi AWEMainta tur diq den bo inbox 


www.awemainta.com £fl www.facebook.com/awemainta 583“1400 á 583“1444 




































AWEMainta Diasabra, 6 Mei 2017 


3 


E sospechoso asesino 

Michael "Teddy" Gibson ta entre e 5 personanan deteni na Hato 

Pero Ministerio Publico no kier confirma ni desmenti e noticia 



DIA2 di mei ultimo, e sospechoso asesino Micheal “Teddy” Gib- 
son di 30 aña di edad a wordo deteni despues di un persecusion 
policial cu a termina ora e auto a bolter den un drempel banda di 
Aruba Bank na Hato. 


Segun e corant Canades, Toronto Sun, Teddy Gibson ta wordo 
busca p’e asesinato di Julian Weelces di 29 aña di edad, kende a 
wordo tira mata pafo di un bar na Queen St. E. serca di Parliament 
St. dia 2 di april, 2016. 

Teddy Gibson ta conecta cu e guera di gang di Regent Parlc cu a 
laga varios morto den masacrenan cu a tuma lugar entre 23 di maart 
2016 y 11 di februari 2017. 

Un familiar di Michael Gibson, esta Marcus Gibson ta entre e 
victimanan di e masacre. 


Segun e publicacion di Toronto Sun, actualmente Michael Gib- 
son ta sera na Aruba y e caso a wordo reporta p’e portal Canades, 
Toronto Sun. Oficialnan di Toronto ta na altura di su detencion, 
pero no ta comentando nada. 


MINISTERIO PUBLICO 

Debi cu vocero di Ministerio Publico, Ann Angela a haya hopi 
pregunta tocante e caso di Jaburibari, el a dicidi di reuni cu e Fis- 
cal cu tin e caso. 


Actualmente t’asina cu diferente di e sospechosonan ta den beperk- 
ing, loke lder men cu a pone un medida di restriccion riba nan, 
caminda nan no por tin ningun sorto di contacto. 

E abogadonan tampoco ta papiando. Bao di e circumstancianan ey, 
ta imprudente si Ministero Publico si papia di e caso, unda asina 
ayera nos a ser informa cu a haya e arma di candela na Calabas. 


Ta dos grupo tabatin n’e fiesta na Jaburibari y tur dos a haya ac- 
cidente. Y den un di e autonan n’e accidente na Calabas, e arma 
di candela tabata. 

Segun Ann Angela na interes di e investigacion, nan lo pa awor no 
contesta ningun pregunta. Ministerio Publico ta spera cu pa cum- 
inzamento di otro siman, por duna mas informacion. 


Prensa local no a gusta e reaccion aki at all. Ministerio Publico no 
tin confianza den prensa local, tabata e reaccion, siendo un corant 
Canades, si ta bon informa. Kier men mihor nos sigui prensa di 
Canada pa keda altanto ldco ta pasando na Aruba. 

Ministerio Publico no kier ni sikiera confirma si ta Gibson mes ta 
deteni, manera na Canada a publica caba. 

Manera a ser publica caba, dia di e caso na Jaburibari, a ser bisa 
cu esnan cu tabata den e auto cu a bolter banda di Aruba Bank na 
Hato, lo tin algo di haci cu e asesinato. Y como tal tur e 5 person- 
anan (3 homber y 2 dama) a keda deteni. 

Riba un di e fotonan aki, por mira Michael (Teddy) Gibson, kende 
ta ser considera como un “zware jongen”. 

Ta di spera, manera Ministerio Publico a priminti, cu na principio 
di otro siman lo por tin mas noticia. Y den caso cu e grupo aki 
ta envolvi den e asesinato di e victima di Vietnam, pero biba na 
Canada, lo ser huzga p’e delito cometi na Aruba, pa despues e lo 
wordo extradita pa husticia Canadiense. 

No ta exdui cu e lo bira un caso den Corte 


Hotelnan no ta di acuerdo cu e f beach policy" 



MAYORIA di hotel, no ta nada contento cu e Beach Policy cu 
Gobierno aki a introduce. Nan no ta di acuerdo cu e tarifa cu a 
keda stipula cu mester paga p’e permiso. E tarifa de facto ta varia 
depende di e cantidad di espacio cu cada hotel ta usa pa pone nan 
stoelnan pa tuma solo, etc., pero tambe p’e palapanan construi riba 
dicho espacio. 

Hopi di e hotelnan aki ni a paga nan debe di 2016, pa cual a duna 
esnan cu debe un ultimatum cu lo tuma accion si no cumpli cu nan 
obligacion financiero. 

E hotelnan a entrega nan obheccion y hasta ta evaluando un caso 
den Corte. E decision cu mester tuma ta, si e ta bira un caso ad- 
ministrativo of uno fiscal. 

Tabata den edicion di Amigo di diahuebs ultimo, por a lesa cu 
abogado p’e hotelnan ta mr.Ronny Wix, kende a reconfirma cu 
mayoria di e hotelnan no lder paga, pasobra nan no ta di acuerdo 
cu e tarifa cu Gobierno ta cobra. 

Ta cobra pa un espacio cu ta publico, cu de facto ta liber pa ser usa 
pa local y turistanan si por bisa nan net nada. 


Di acuerdo cu abogado Wix, Gobierno ta cobra 135 florin pa m2 
y ta bisa cu pa cada stoel di beach, mester di 4 m2 cu ta haci cu e 
hotel mester paga 540 florin pa aña pa cada stoel. Hotelnan no tin 
nada pa cobra, pero Gobierno mester baha su tarifa. 

Si e bira un caso administrativo, e mester wordo atendi pa Corte 
di LAR, pero si e cobranza ta cay bao di leynan fiscal, e lo mester 
wordo atende pa un Corte specialisa den leynan fiscal. 

Pesey na opinion di abogado, mr. Ronny Wix ta keda na Corte 
dicidi na cua Corte mester acudi. 

Originalmente Gobierno a stipula dia 1 di mei como deadline p’e 
hotelnan paga nan debe atrasa prome cu haci nan peticion pa ver- 
gunning p’e aña aki. 

Si e hotelnan no cumpli, e intencion ta pa manda Polis riba e beach- 
nan pa elimina tur palapa y stoelnan cu ta ser usa p’e hotelnan pa 
nan huespednan. 

Hotelnan a cuminsa un caso sumario, pa evita pa Polisnan causa 
“destruccion” na nan propiedad, pero Gobierno a bay di acuerdo 
cu e demanda aki, te ora cu tin claridad di Corte di Husticia riba 
si mester paga e tarifa of no. 

FCCA ta actualisa lista di peticion pa cas di huur. 

E fundacion ta haci yamada na tur esnan cu a inscribi 


FUNDACION Cas pa Comunidad Arubano FCCA 
ta haci un yamada na tur esnan cu a inscribi prome 
cu 1 di januari 2016 pa un cas di huur y cu no a 
reacciona ainda riba yamada telefonico di FCCA pa 
tuma contacto cu Departamento di “Inschrijving & 
Toewejzing” telefonicamente. 

Periodicamente FCCA ta tene su accion di actuali- 
sacion di e lista di peticion pa un cas di huur pa haya 
un mihor bista di e cantidad exacto di esnan cu ta 
sperando pa yega na remarke pa un cas y pa actualisa 
e informacion di e personanan aki. 

A inicia e accion di actualisacion aki un par di siman 
pasa y a yama tur esnan cu tin riba e lista di inscrip- 
cion via numbernan di telefon registra na FCCA. 
Tambe a manda un carta na cas di esnan cu no a 
wordo localisa telefonicamente. Sinembargo te ainda 
ta varios di esnan cu no a wordo localisa. 

Ta pesey FCCA ta haci un yamada na un y tur cu a 
yega di registra prome cu 1 di januari 2016 pa tuma 
contacto mas pronto cu ta posibel telefonicamente 
cu Departamento di “Inschrijving & Toewejzing”. 

FCCA ta duna un periodo di 2 siman pa por haci 
esald. Si acaso no tin reaccion, FCCA lo cuminsa cu 
e proceso pa elimina e peticion for di e lista aki. 

Por tuma contacto cu e departamento na un di e 
siguiente number di telefonnan ald, 522-3280, 522- 
3219, 522-3262 y 522-3244, durante orario di ofi- 
cina cu ta di 7:30 am te cu 4:00pm. 

Tambe por yama riba diahuebs atardi for di 4:00pm 
te cu 7:30pm. 

Presidente di Parlamento: 

Ta importante 
intercambio y 
cooperacion pa 
combati 
criminalidad 


DIA prome di mei a inicia e conferencia di Associa- 
tion of Carribean Commisioners of Police (ACCP) 
na Aruba. 

Presidente di Parlamento tabata presente tanto na 
e parada promer cu e conferencia como na e aper- 
tura. Presente alavez tabata Gobernador di Aruba, 
Presidente di ACCP, sr. Michael de Silva y cuerpo di 
Comisarionan y demas representantenan di Cuerpo 
policial di Aruba como Caribe. 


Minister Dowers y comisario policial, sr. Adolfo 
Richardson y sr. Michael de Silva a hiba discurso. 
Presidente di Parlamento ta considera di importancia 
e intercambio y cooperacion cu tin entre comisari- 
onan y cuerponan den combatimento di criminalidad 
(organisa). 

Segun Wyatt-Ras, esaki ta pone cu Gobiernonan 
tambe lo keda den contacto cu otro pa combati 
criminalidad. E con- 
ferencia a dura ful 
e siman. Wyatt- 
Ras ta convenci 
cu esaki lo tin su 
resultado fructifero. 

Minister Arends a reacciona riba e 
manifestacion di comerciantenan 


Hunto cu Prome Minister, 
e tin oido p'e situacion 



E situacion den caya grandi tin atencion di henter 
Gobierno y en particular di Ministernan Milce Eman 
y Richard Arends. 

Minister Richard Arends a sigui e manifestacion di 
comerciantenan di caya grandi den Parlamento y tin 
oido p’e situacion reinante. 

Arends ta bisa cu e ta convenci si cu caya grandi ta 
den un transicion. 

“Gobierno di Aruba y mi Ministerio a facilita com- 
ercio cu varios actividad, pero mester ta consciente 
cu e situacion ta cambiando.” 

“Nos no mester perde fo’i bista cu e demanda di e 
consumidor a cambia. Esald ta algo cu ta bay wordo 
trata den e Hackathon edicion Oranjestad y mira 
kico t’e ideanan cu ta bay sali afo. Ideanan pa com- 
ercio for di pafo di comercio y mira con brasa cierto 
oportunidad cu tin.” 

Minister Arends a bisa cu e proceso no ta algo di 
awor. E turista Venezolano cu tabata cumpra hopi 
ya no ta bin mas. 

Gobierno di Aruba a inverti enormemente den e in- 
frastructura di caya grandi. Hecho ta cu sector priva 
a pasa mescos cu Gobierno den e crisis mundial. 
“Gobierno a recupera, pero nos mester tene na cuenta 
cu e patronchi di e consumidor tanto di afo como 
local ta cambiando. 

Online Shopping y Internet Shopping a bira e forma 
nobo di haci compras. Na luna di december so 60 mil 
hende a haci uzo di internet pa haci nan compras di 
Pasco. Esey ta realidadnan cu nos no por cambia. “ 
Arends tabata masha cla den esaki. 

“Gobierno su rol ta pa facilita, no solamente pa lolce 
t’e parti infrastructural, pero tambe pa mira kico 
hunto cu sector priva por bin cu ne p’asina crea mas 
actividad economico den caya grandi.” 



Polis a detene 
un homber 
sospechoso pa 
violacion di e 
Ley di Opio 


DIAHUEBS 4 di mei 2017, alrededor di 12:45, Polis patruyando den 
area di Banda Bou na altura di kenepa chikito, e agentenan a para un auto 
cu tres ocupante pa control. 


Durante e control tanto rib’e ocupantenan como den e auto, Polis a haya 
e chauffeur cu un cantidad di marihuana den un tas di barica cu e tabatin 
den su poder. 

A detene e chauffeur di e auto, e homber A.A.D. di 18 aña di edad, naci na 
Corsou. 

Polis a confisca e droganan y e auto pa mas investigacion. 

E sospechoso a lceda presenta dilanti di un Fiscal Auxiliar cu a ordena su 
encarcelamento pendiente di mas investigacion. 



MAY 14TH | EX CARPEDIEM RESTAURANT 


Renaissance Aruba Presents First 
Mother's Day Pop Up Brunch Buffet 


On Mother's Day our brunch will feature an all new brunch menu 
with 13 different stations offering a raw bar, antipasti, salad bar, 
egg station, bakery station, fruit station, butcher block, live grill, 
dessert station, mojito and champagne bar and fresh juices. 


R 

RENAISSANCE 

ARUBA RESORT & CASINO 


First brunch seating at 10:30am 

Second brunch seating at 12:30pm 

Adults $49.90 excluding taxes 

Children up to 6 years free, 7-12 years pay 1/2 price 


For more information or reservations please 
contact our navigator at 523 6115. 

PROGRAMA Luz den Bario ta un iniciativa di Prome Minister 
Mike Eman. A inicia cu e proyecto aki pasobra iluminacion ta un 
deseo di pueblo, di personanan cu ta biba 30 aña of mas biba den 
scuridad. 

Durante bishita den e barionan ta scucha deseo di habitantenan y 
iluminacion tabata un di nan deseonan. 

“Nos no ta scucha e habitantenan y hinca papel den lachi, pero ta 
cumpli cu nan deseonan,” Ruth Tromp Schoop, Director di De- 
partamento Servicio pa Comunidad y Bario a bisa. 


Diahuebs anochi, despues di e bishita durante dia, tabatin sende- 
mento di luz den un area di Sero Pita cu pa hopi aña a biba den 
un bario scur. Presente tabata Director di Servicio pa Comunidad 
y Bario, Ruth Tromp Schoop, kende a splica cu desde cu 2010 e 
team ta bishita bario y analisa cual t’e necesidadnan. 

“Poco-poco pero sigur nos ta yenando e deseonan cu pueblo tin. 
Pesey awe nos ta den Sero Pita, un bario cu practicamente no ta- 
batin luz.” 

Tromp a splica cu ta haci un evaluacion di tur e peticionnan y asina 
ta haci un escogencia cua ta e bario cu ta bay prome pa haya luz. 
Pero na final ta tur bario den scuridad mester haya luz. 

“Nos ta contento di yega na Sero Pita. Mi por bisa cu nos ta trata 
di haci un balance, poniendo na un parti na Noord, despues Santa 
Cruz y San Nicolas. 

E ta duna nos un satisfaccion hopi grandi na nos cu ta cumpli cu 
comunidad. Pero e habitante tambe ta mira cu nos no a bin sola- 
mente pa analisa, scirbi y hinca papel den lessenaar. No. 

Nos ta cumpli cu nan deseonan y ta sigui poco-poco pero sigur 
yenando e deseonan cu e habitantenan di 2010 pa aworaki.” 

Poppy Monte ta un ciudadano y habitante di Sero Pita feliz desde 
diahuebs anochi. E tabata presente na momento cu Minister di 
Asunto Economico Richard Arends a sende e prome luz den e area 
ey di Sero Pita unda no tabatin luz. 

“E momento aki ta hopi special, pasobra e ta un oracion contesta pa 
trece claridad den e bario di Sero Pita y sigui pone luz den tur bario 
di Aruba. Mi ta satisfecho y contento,” sra. Poppy Monte a bisa. 

Taxistanan kier aumento di tarifa, 
cu for di 2009 no a cambia 

1 1 Axin 



RECIENTEMENTE tabatin un reunion entre diferente 
organisacion di taxista, cu Minister ing. Mike de Meza 
y cu Minister mr. drs. Arthur Dowers. N’e reunion ald 
tambe a acudi Departamento di Transporte Publico. 
Varios punto a ser discuti, pero loke cu a hala atencion 
t’e peticion di algun taxista, cu kier pa Gobierno duna 
aprobacion di por aumenta nan tarifa. 

Nan tin mesun tarifa for di 2009 y ta kere cu e momento 
a yega pa haci un ahustacion. Di otro banda, nos tin 
informacion cu den sector di turismo, nan no ta sostene 
un aumento, pasobra manera a ser bisa caba, tarifa di 
taxi na Aruba ta hopi halto caba. 

Ademas Aruba no a conoce aumento di inflacion, cu ta 
practicamente mescos. 

Loke mester combati t’e taxistanan pirata cu ta sigui 
t’e competencia p’esnan existente. Ademas den mesun 
reunion aki, e mesun taxistanan aki a expresa nan 
preocupacion p’e organisacion conoci como Uber, ta un 
forma di organisacion di transporte publico, cobrando 
tarifanan mucho mas abao. 

E taxistanan no kier tende cu Uber lo haci su entrada 
tambe na Aruba, pasobra e ora ey, si e competencia ta 
bira mas duro pa nan. 

Por a mira kico Uber a haci e.o. na Bogota, na Miami, 
unda hasta tabatin confrontacion formal riba caminda 
publico. 

Uber ta funciona via di internet of un app y nan ta bay 
unda e demanda ta, esta unda e solicitante mester di 
transporte. Nan no tin standplaats of oficina, pero via 
internet of app ta comunica y ta presenta n’e sitio, unda 
mester di transporte. 

Na Aruba ta dificil pa Uber funciona, pasobra Gobierno 
mester duna nan permiso pa haci dicho trabao, pero no 
ta exclui cu Uber por funciona na Aruba. 



- NEED EXTRA INCOME? - 

PIZZA HUT IS CURRENTLY L00KING F0R THE F0LL0WING 


SERVER ■ PIZZA COOK - DRIVER 


Please apply at any of three locations or call us 
at 582-1818 for more information. 



L0CATI0NS: 


SASAKI 5821818 

I PIEDRA PLAT 5851818 | 

0R0UB0 5839969 

Edgard Vrolijk di MEP: 


Educacion mester ta un prioridad den e proximo gobernacion 


COMO educador nos 
ta haci lo maximo pa 
nos hobennan por tin 
un carera escolar exitoso. 
Cada educador ta or- 
guyoso ora e wak con su 
ex alumnonan ta gradua 
y bira hobennan cu un 
bon futuro nan dilanti. 
Tambe como docente 
nos ta experencia cu nos 
ex alumnonan tambe ta 
dropout di scol y otronan 
lamentablemente ta coy e 
caminda robes. 

E grupo di hobennan cu 
ta gradua y bay studia 
afo, ta un grupo relativa- 
mente chikito cu ta bolbe 
nan pais. No cu nan no 
kier bolbe mas, pero mas 
bien nos mesun pais ta 
core cu nan. Nos no por 
ofrece nan un trabao ora 
cu e hoben aki solicita tur 
caminda y como contesta 
nan ta haya cu nan ta de- 
masiado cualifica, anto e 
hobennan aki ta sinti nan 


mes humiya debi cu nan 
a studia pa ta e mihor, 
pero awor no mester di 
nan den nan mesun pais 
debi cu nan ta demasiado 
capacita, segun Edgard 
Vrolijk, 

Evaluacion di 
normanan 

Un otro grupo ta ser duna 
fiansa pa studia den nos 
region pero ora nan bin 
bek nan no por traha debi 
cu nan diploma no ta ser 
reconoci. Un otro peso 
ta e pago di fiansa cu ta 
ekivalente na un fiansa 
pa cas cu ta stroba nan 
desaroyo. 

Hopi hoben no ta caba 
scol secundario debi na 
diferente factor cu ta 
core den problemanan 
social, interes pa scol y 
nos sistema escolar tambe 
ta conduci na dropouts. 
Sigur mester bay evalua 
nos normanan y sigur e 



Het Land Aruba is voornemens in het openbaar aan 
te besteden, het door het Land Aruba te financieren 
project: “Integrale Wijkverbetering - Infra Paradijswijk”. 

Volgens bestek DOW nr. 31 -2016. 

Korte omschrijving van het werk: 

Het asfalteren van de bermen en het bestraten van de 
voetgangersingangen en de autoinritten in de wijk 
Paradijswijk. 

Uitvoeringstermijn: 140 werkbare werkdagen na datum van opdrachtbrief, incl. 
bestellingstijd. 

Het bestek is vanaf 10 mei 2017 verkrijgbaar bij DOW tegen betaling van Afl. 500,=. 
De betaling te voldoen bij de kassier van de Dienst Openbare Werken (DOW). 

De openbare bescheiden liggen ter inzage vanaf 10 mei 2017 te DOW bij het 
Secretariaat van de Directie. 

Inlichtingen worden verstrekt op 16 mei 2017 om 10.00 uur v.m. te DOW. 

De Nota van Inlichtingen wordt vastgesteld op 23 mei 2017. 

De openbare aanbesteding vindt plaats op 9 juni 2017 om 11.00 uur v.m. 
op het kantoor van de directeur van de Dienst Openbare Werken. 

De inschrijver moet bij zijn inschrijving de volgende vereisten overleggen: 

1 .Bewijs van inschrijving in het register van de Kamer van Koophandel van Aruba 
(niet ouder dan 6 maanden). 

2. Bereidheidverklaring tot het instellen van een bankgarantie of borg. 

3. De staat van eenheidsprijzen voor verrekening van meer- en minderwerken. 

4. Een lijst van in te schakelen onderaannemers. 

5.0verige vereisten opgenomen in het bestek. 

Inschrijving dient te geschieden op het bij het bestek 

gevoegde en gewaarmerkte inschrijvingsformulier. 


fase di ldas 3 pa exam- 
enldas mester ser revisa. 
Y sigur nos tin di evalua 
e curiculo di scolnan se- 
cundario den bista cu e 
hobennan di awe no ta 
esnan di pasado y nan 
interes pa studia ta otro 
y kisas nos tin di adapta 
enseñansa na e hoben 
p’asina e por tin mas posi- 
bilidad di gradua, Vrolijk 
ta splica. 

Mester reorganisa 
enseñansa 

Nos falta di variacion 
den estudionan MBO/ 
HBO tambe ta resalta na 
e pais aki. 

Hopi hoben ta bay EPI 
pero na caminda ta stop 
debi cu nan no a gusta 
esaki y pafo no tin mas 
opcion MBO cu nan por 
sigui. Hopi biaha ta opta 
pa bai busca un trabao. 
Hobennan cu no a caba 
scol secundario y cu a 
realisa cu nan mester 
por bay caba esald ta ser 
limita. Antes staatsexa- 
men tabata hustamente 
pa e hobennan aki pa 
yuda nan haya un di dos 
oportunidad di por logra 
gradua, awendia esaki a 
bira demasiado caro y ki 
mas a resta eyfo pa un 
hoben por caba un edu- 
cacion secundario? 


Un proximo gober- 
nacion tin e tarea 
dificil di reorganisa 
enseñansa den su 
totalidad. 

Tin di cuminsa revisa 
tur norma riba tur nivel, 
mester evalua scolnan 
piloto multilingual pa 
wak si tin di amplia di 
inmediato, tin di bay 
hinca placa pa tin tur 
personal disponibel pa 
garantisa mehoracion di 
calidad di enseñansa den 


tur nivel di enseñansa, 
mester inverti sigur den 
tecnologia y tambe me- 
horacion di infrastructura 
unda cu awendia ainda 
tin scolnan sin airco y cu 
den e temponan aki ta un 
necesidad y no un luho, 
Vrolijk ta mustra. 

Curashi 

Mester diversifica nos 
educacion prinicipal- 
mente MBO/HBO/WO 
(Un Universidad nobo cu 
tur facilidad y espacio pa 
por amplia nos estudio- 
nan HBO/WO), percura 
pa resolve e problematica 
di hobennan cu ta studia 
den region, percura pa 
haci atractivo pa nos ho- 
bennan pa nan bin bek 
nan pais, tin di pensa den 
direccion di dispensacion 
despues di un cantidad 
di aña di pago di fiansa 
y garantisa nan empleo 
(revision di ley laboral ta 
hopi importante) y sigur 
nos tin di crea posibi- 
lidadnan pa esnan 
cu ta dropout 
por haya e 
oportunidad 
di por sigui 
studia sea ta 


estudionan online of crea 
posibilidad di estudio 
mas cerca den barionan 
y sigur baha e tarifa di 
staatsexamen asina nan 
por sigui desaroya nan 
mes, segun Vrolijk. 

Pa trece cambionan gran- 
di den enseñansa mes- 
ter tin curashi. Awo ta 
e momento debi cu pa 
hopi aña enseñansa a 
ser neglisha y no a ser 
inverti manera debe ser y 
awendia nos ta cosecha e 
frutonan di un educacion 
deficiente. 

P’esey den e proximo 
gobernacion educacion 
mester ta un prioridad 
unda cu mester bin cu 
cambionan importante y 
inversionnan pa garantisa 
calidad y mas posibilidad 
di estudio aki mes pero 
sigur tambe mester in- 
verti den nos cuerpo di 
docentenan cu lo bay 
hunga un rol importante 
den e cambio nos dilanti, 
Edgard Vrolijk di MEP 
a conclui. 

07 . 05.2017 

8.00 am @ HILTON ARUBA CARIBBEAN RESORT 


CONTRIBUI NA DESAROYO 

Dl NOS PAIS! 

Durante añanan partido AVP a scucha bo persona, 

den bo bario y na bo cas. 

Awor bin y comparti bo idea y solucionnan pa e 

futuro cu abo ta desea. 

lOOOVoz cu Pueblo y pa Pueblo!!! 



FUNDACION 




w 


MITO CROES FORMACION 

ESTUDIONAN SOCIAL CRISTIAN ARUBA POLITICO 

Bishita di Bombero Hulandes na Cuerpo di Bombero Caribe Hulandes 



EXECUTORIALE OPENBARE VERKOOP 

Op donderdag 1 juni 2017 des namiddags om 14.00 uur, zal in de 
vergaderzaal van de “Aruba Surfside Marina”, L.G. Smith Boulevard 7, 
Oranjestad, Aruba, ten overstaan van notaris mr M.J.C. Tromp of haar 
plaatsvervanger, de executoriale verkoop, als bedoeld in artikel 3:268 
van het Burgerlijk Wetboek van Aruba casu quo als onherroepelijk 
gemachtigde bedoeld in artikel 1203 (oud Burgerlijk Wetboek van 
Aruba), bij opbod en daarop volgende afmijning worden gehouden van: 

het recht van erfpacht tot acht en twintig april tweeduizend negen 
en vijftig op een perceel domeingrond, groot tweehonderd een en vijftig 
vierkante meter (251 m2), gelegen in het verkavelingsplan Mabon - 
F.C.C.A. in het Vierde district van Aruba, (kadastrale indeling: 4-E-22), 
nader omschreven in meetbrief de dato dertig oktober negentienhon- 
derd acht en negentig nummer 480, met het daarop gebouwde, plaat- 
selijk bekend als “Caya Tapushi 38”; 

Inzetprijs: Afl. 144.000,==. 

De veilcondities zullen 8 dagen voor de verkoopdatum ter inzage liggen 
ten kantore van voornoemde notaris. 

De executant behoudt zich het recht voor, de veiling uit te stellen en op 
te houden zonder de verplichting de reden(en) daartoe te noemen. 

Tot en met 17 mei 2017 kan onderhands op het te executeren register- 
goed worden geboden bij een aan voornoemde notaris mr M.J.C. Tromp 
gericht geschrift. 

Bieders dienen terstond een bankgarantie te overleggen en in het bezit te 
zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp. com/ auction@notaristromp. com 


KJRALENDIJIC - Fin di april Presidente y Presi- 
dente suplente di Brandweer Nederland tabata di 
bishita na Bomberonan na Bonaire (BKCN). 

E bishita aki ta pas den e strategia Brandweer 
Nederland pa den e periodo benidero orientá mas 
riba exterior. E palabracionnan p’e bishita aki a 
keda haci durante e ultimo congreso di bombero 
na Twente (Hulanda) entre Presidente di Bombero 
Nederland, sr. Stephan Wevers y e Comandante 
General di BICCN, sr. Jair Tromp. 

Durante e programa di bishita druk cu a dura 
vários dia, a trata un cantidad substancial di tópico 
den vários sesion cu ta di importancia pa ámbos 
partido. 

Asina BICCN a haña un splicacion extenso riba 
desaroyonan riba tereno di bombero n’e parti 
Europeo di Hulanda y BICCN por a duna un bon 
bista di e cuerpo y su retonan. 

Den cuadro di e bishita aki a haci palabracion 
concreto riba vários tereno bou di cua suminis- 
tracion di informacion na BICCN, posibel sosten 
di personal temporal for di Hulanda y tambe 
entrenamento y formacion, particularmente pa 
oficialnan di bombero. 

E Comandante General di BKCN a bisa: “BKCN ta 
honrá cu e bishita aki di sres. Wevers y Kransen y 
nos tin tur confianza cu e cooperacion estrecho aki 
lo resultá den oportunidadnan pa ámbos partido”. 

Riba e foto adhunto por mira d.r.p.d: Chiel Crul, 
Stephan Wevers, Jair Tromp y Diemer Kransen. 
















AWEMainta Diasabra, 6 Mei 2017 


13 


Ministerio Publico 
a disidi pa persigui 

Emsley Tremp, 
Presidente di 
Banco Central 

WILLEMSTAD - Ministerio Publico (OM) di 
Córsou a dicidi pa persigui Presidente di Banco Cen- 
tral di Córsou y Sint Maarten (CBCS) pa fraude di 
belasting. 

E investigacion contra señor Emsley Tromp, yamá 
Saffier, a iniciá na 2016 relacioná cu informenan 
persistente den prensa tocante posibel malversacion 
financiero cometi dor di e sospechoso. 

Den e caso aki a tene vários entrada hudicial, entre 
otro na Banco Central y na cas di e sospechoso. 
Tambe a scucha algun testigo, miéntras cu a ricibi 
tambe documentacion for di exterior. Naturalmente 
tambe a scucha e sospechoso mes tambe. 

E investigacion a conduci na e.o. e sospechoso cu 
señor Emsley Tromp no a pone belasting na altura di 
tur placa cu el a ricibi entre 2006y2014 den cuadro 
di su funcion como entrada di su ‘pensioenopbouw’. 
Dor di esaki pais Córsou y Sint Maarten a pérdé di 
gana posiblemente 5.5 mion na entrada. 

E investigacion rond di fraude di belasting mien- 
trastanto a términá y tabata motibo pa Ministerio 
Publico pa tuma un decision. 

Ministerio Publico ta spera cu dentro di poco dia ta 
bay emiti e sospechoso un dagvaarding p’e hechonan 
aki. 

E dia ey tambe lo bira conoci ki dia e caso den Corte 
ta keda tratá. Ministerio Publico mientrastanto a 
pone e sospechoso na altura di e decision. 

E investigacion pa loke ta trata e otro sospechonan ta 
continuá. Mas despues ta tuma un decision pa lolce 
ta trata persiguicion di esald. 



Caso di homber 
morto na Sero 
Compa a hala 
basta atencion 

DIAHUEBS ultimo, un caso cu a hala atencion, en especial di e habitan- 
tenan di Sero Compa, ta di un homber di edad cu a wordo descubri morto 
riba su cama. Un persona a bay check rib’e homber ya cu bisiñanan tin 
lunanan sin mir’e y a descurbi su restonan. 

Bisiñanan tabatin custumber di wak e homber di 60 aña cana rond of uza 
bus, pero desde november di aña pasa nan no a mir’e mas. Tin personanan 
cu ta specula cu el a fayece desde mas prome caba den e cas. Den tur e tempo 
ey, e curpa a seca y bira weso, manera e potret adhunto ta mustra. 

E noticia lamentabel aki a shock conocinan y tin personanan ta cuestiona si 
e homber aki tabatin famia, pues mirando tur e tempo ey cu e tabata morto 
sin ningun hende check riba dj’e. 





DIASABRA DIA 6 Dl MEI 2017 

1/4.. WATER FALL — STARGATE PINK - SIA 
2/1.. OPTION — PITBULL 
3/5.. YOU REMAIN — KING RITUAL 
4/8.. FEEL LIKE YOUR MAN — GENTLE STORM 
5/11.. GOOD DAY - YELLOW CLAW - DJ SNAKE 
6/3.. JOSEPHINE — BRIAN JAMES 
7/2.. BEAUTY ANDTHE BEAST — ARIANA 
8/6.. DOWN — MARIAN HILL 
9/13.. BELIEVER — IMAGE DRAGONS 
10/7.. SUBEME LA RADIO — ENRIQUEIGLESIAS 
11/16.. STILL-JOHN MAYER 
12/9.. IAM A LADY — MEGHAN TRAINOR 
r ^j\ 3/10.. HIGHER--JAHWILL 
^ ^ 14/17.. BABY — ANTON POWERS - PIXIE LOTT 
15/18..THIRD OF MAY — FLEET FOXES 
16/20.. GRABINTHE MOMENT — JOWST-ALEXAN DER W a 1 
17/15.. PEINE ET PITIE - VITAA 
18/—IVE BEENTHINKING ABOUTYOU -GOOD LUCK 
19/—LAST DAYALIVE—THE CHAINSMOKERS 
20/12.. WANTED — BETSY 

DESPUES di 8 aña como Hefe di Gabinete di Minister Mike de 
Meza, a toca turno pa prome biaha pa Richard Arends, Minister di 
Asunto Economico, pega e prome luz LED den e bario di Sero Pita. 
Esaki tabata un honor grandi p’e mandatario, pa mira cu Gobierno 
ta cumpli cu deseonan di e pueblo. 

Diahuebs den oranan di anochi a sende e prome punto di ilumi- 
nacion nobo, den un area di Sero Pita cu pa hopi aña largo a biba 
den scuridad. Mas punto di iluminacion di caya ta forma parti di e 
programa Luz den Bario cu Gabinete Mike Eman a cuminsa cune 
for di 2012. 

Sende un punto di luz nobo mas den bario, Minister Arends bisa 
“ta yenami cu satisfaccion pa mira cu un iniciativa cu Gabinete 
Mike Eman a tuma algun aña pasa caba ta wordo ehecuta.” 
Durante e periodo cu Mike Eman tabata den oposicion, ya caba 
a cuminsa cana den bario pa habri scucha deseo di habitantenan. 

Ta basa riba e caminatanan ald cu despues a bira Accion di Bario, 
como gobernante, a scucha cu un di e preocupacionnan di hopi 
habitante t’e falta di iluminacion den nan bario of di caminda cerca 
di nan bario/cas. 


Prome Minister Mike Eman den estrecho cooperacion cu Minister 
di Utilidad e tempo ey, Mike de Meza y Minister di Infrastructura, 
Benny Sevinger no solamente a crea e programa Luz den Bario, 
pero tambe a yega n’e decision pa cambia tur e bombiyonan con- 
vencional di luz di caya pa tiponan LED. 

Basa riba e eficiencia di luznan LED, por a logra na crea rond di 
3000 punto di iluminacion nobo den barionan rond di Aruba. 
Minister Richard Arends a bisa cu iluminacion den bario ta garantisa 
seguridad cerca e habitantenan y alabes ta permiti cu e habitantenan 
ta intercambia cu otro. 

“Hopi biaha bo ta haya barionan cu ta biba den scuridad, cu habi- 
tantenan tin masha poco contact cu otro. 

E iluminacion lo yuda na fortifica e fibranan cu ta mantene nos 
sociedad. Pesey mi kier felicita e habitantenan di Sero Pita. Tin 
hopi trabou ainda pa haci. Esaki ta un stap mas den metanan cu 
Gobierno tin.” 

E1 a agrega cu e luznan cu ta wordo poni ta LED, cu ta cuadra cu 
e maneho sostenibel di Gobierno . 

Mireille Sint Jago di MEP: 

Ahedres tin hopi beneficio academico pa mucha 



“RIBA dia 1 di mei, Dia di Trahador, un club nobo di ahedres a 
wordo habri na Playa. 

Un gran cantidad di hende a presenta pa celebra e inauguracion di 
Caquetio Chess Club na Wilhelminastraat. 

Como cu Minister di Deporte dr. Alex Schwengle no a presenta na 
e inauguracion, mi persona cu tabata den publico simplemente pa 
apoya e iniciativa ald, a wordo pidi pa e presidente di directiva di 
Schaak Club Caquetio, mr. Maurits Dijkhoff, pa tuma e honor di 
corta e cinta y pa haci e prome zet di e wega di ahedres na e club 
nobo ald. 

Esald, como cu semper mi ta promove, sostene y kere den benefi- 
cionan educativo di e deporte ahedres. Un honor grandi cu mi no 
mester a pensa dos biaha pa cumpli cu ne! 

Den un discurso cortico mi a splica cu mi mayornan tur dos tabata 
fiel hungadornan di ahedres y cu mi persona a siña hunga ahedres 
cu 5 aña”, Sint Jago ta splica. 

“Na varios ocasion mi a yega di skirbi articulonan pa corant, den 
social media y papia na radio di e beneficionan di e deporte ahedres 
pa nos muchanan. 

E ta algo scientificamente prueba cu un mucha cu ta siña practica 
e deporte di ahedres, ta desaroya su abilidadnan academico na un 
manera hopi mas lihe y fuerte. 

E ta mehora e abilidadnan cognitivo, pues pa siña y compronde 
les, pero tambe pa pensa critico y raciona miho. E deporte aki ta 
trece asina hopi beneficio pa un mucha, cu varios pais a cuminsa 


incorpora e deporte aki na scol como parti di e curiculo durante 
of despues di scol. Hasta talentonan scondi di un mucha, di p. e. 
liderazgo, pa organisa y di comunicacion interpersonal, cu no ta sali 
a traves di educacion tradicional, si ta sali na 55% di e muchanan”, 
segun Sint Jago. 

“Na Marina, CA na Merca, nan a midi un mehoracion den e abi- 
lidadnan cognitivo di muchanan despues di solamente 20 ora di 
instruccion di ahedres. Nan a midi un mehoracion drastico den 
pensamento logico, matematica pero tambe den e confiansa propio 
di e mucha. Cu tur otro retonan den enseñansa na Aruba, nos lo 
mester considera seriamente pa bin cu mas iniciativa pa ofrece e 
deporte aki na nos scolnan. 

Den un era caminda tin hopi reto pa nos como mayornan pa zorg 
pa nos muchanan keda riba un bon caminda, nos lo mester duna 
mas aprecio y sosten na e personanan den nos comunidad cu pa 
añanan largo ta sigui lucha pa bienestar di nos pueblo”, Sint Jago 
ta mustra. 

“P’esey, un biaha mas, mi kier expresa gratitud cu mi persona a 
haya e honor pa corta e cinta y haci e prome zet den Caquetio 
Chess Club na Wilhelminastraat: E Cunucu Huis net dilanti di 
Elmar. Mi lder gradici e board nobo lidera pa Presidente Maurits 
Dijkhoff y desea nan hopi exito. Pabien tambe na tur e muchanan 
y e mayornan cu awor tin un lugar sumamente bunita y agradabel 
pa nan practica e deporte di schaak”, Mireille Sint Jago a termina. 

RON Diplomatico ta anuncia e ganadornan di e Semi-Final Continental pa 
America & Caribe. Jose Luis Valencia di Peru, Enrique Auvert di Panama y 
Kevin Beary di Chicago a demostra di t’e mihornan despues di a competi den 
un grupo di 12 bartender. 

E tres finalista lo biaha pa Londres na fin di luna di juni proximo pa competi 
den e Final Mundial. 

Den e proximo rond di e competencia internacional di cocktail, e partici- 
pantenan ta bay representa Noord America, Centro America & Caribe y Sur 
America. 

E competencia na Aruba a tuma lugar algun dia atras na BLT Steak House 
di Ritz Carlton y na 297 Bar na Palm Beach. 

E prome parti di e competencia tabata enfoca riba e creacion di un cocktail 
cu e rum nobo pa mix di Diplomatico, esta e Mantuano, sigui pa un di dos 
rond enfoca riba crea e bebida perfecto cu Diplomatico su Reserva Exclusiva, 
cu ta e marca su version principal. 

Agencia local La Cava tabata instrumental den e ehecucion di e di 3 edicion 
di e competencia bi-anual organisa p’e rum Venezolano ganador di premio 
internacional. Anfitrion tabata e celebridad di e mundo di bartending Tad 
Carducci, Director di Spirits Education na Domaine Select Wine & Spirits. 
E panel distingui di hurado a consisti di Eric Lorincz, hefe bartender n’e 
iconico bar Mericano na e Savoy Hotel di Londres; Pamela Wiznitzer, un di 
USA su top mixologonan; y Kevin Brauch, un chef famoso Canades y orador. 

Participantenan a pasa den diferente rond y a huzga nan cocktail original basa 
riba tres criteria principal cu ta tecnica, presentacion, decoracion y aspectonan 
organoleptico (manera smaak, textura, aroma y balans). 

E aña aki mas di 1.200 bartender a drenta e competencia for di 40 pais. 
Rum Diplomatico actualmente ta obtenibel na bar selecta na hotel y otro es- 
tablecimentonan prestigioso rond di nos isla. Pa mas informacion, por fabor 
bishita www.diplomaticoworldtournament.com of www.rondiplomatico.com . 

Diadomingo awor tin competencia di Sprint 
riathlon Nacional, cu lo bay ta super interesante 



DIADOMINGO awor 7 di mei lo tin e 
Sprint Triathlon Nacional na Boca Catalina. 
E sprint triathlon aki ta premira di bira uno 
super interesante den tur categoria. 

Varios atleta ta den e mihor condicion di 
nan bida, mientras e bataya lo bay ta uno 
fuerte. 

E top atleta Renze Postma ta bek na Aruba 
y a caba di logra un puesto halto den un 
competencia internacional di taya. 

No tin duda cu Postma lo bay ta un di e 
faboritonan pa triunfa den e evento aki. 
E grupo di Sandra Postma, Lucien Dirksz, 
Linda Smit, Bincho Mansur y e hoben Gi- 
annon Eights no por keda afo mirando e 
resultado obteni na Merca. 

Diadomingo e evento lo cuminsa pa 7:00 
di mainta n’e lugar di semper, esta Boca 
Catalina. Lo bay tin dos categoria cu ta Su- 
per Sprint for Kids: Swim 375 m - Bike 10 
km - Run 2.5 km, Junior &Adulto Male y 
Female: Swim 750 m - Bike 20 km - Run 
5 km. 

Por competi individual como tambe den 
relay. 

Mester bisa cu Triathlon dia pa dia ta bi- 
rando un deporte hopi practica na Aruba. 
Mayoria atleta cu ta core na pia y core 


bicicleta a cuminsa purba e reto di hinca 
landamento den nan programa y participa 
na eventonan di triathlon. 

E aña deportivo 2016 a bay sigur satisfac- 
torio p’e federacion cu dos premio maximo 
den e galardon Premio Excelencia den 
Deporte, esaki den e categoria infantil 
femenino y Atleta di Aña Local pa di tres 
biaha consecutivo. 


Algun dia atras atletanan di triathlon a haci 
un tremendo presentacion na Key Biscane, 
Florida logrando numeroso medaya, mien- 
tras cu e atleta elite Renze Postma a sa na 
logra un di 8 lugar den e Camtri Triathlon 
na Ecuador cu un record personal nobo. 
Esaki sigur sin duda ta bisa hopi caba di e 
desaroyo y rumbo positivo cu e deporte aki 
ta hibando. 


Partido MEP y HOT ta honra personanan 
den comunidad pa nan esfuerso y dedicacion 

Danki Rene Kock y Rebert Jeandor 


DURANTE e anochi exitoso di 
Partido MEP na Compleho Deportivo 
Frans Figaroa na Noord, nos a reconoce 
esfuersonan di algun persona den nos 
comunidad. 



E Hala Hubenil di Partido MEP, HOT, a 
reconoce sr. Rene Kock. Sr. Koclc tabata 
e ultimo persona cu a fungi como Presi- 
dente di HOT prome cu HOT a wordo 
reactiva aña pasa. Tambe e directiva di 
HOT di e tempo ey a keda reconoci. Jen- 
nifer Dirksz y Dylan Lacle a representa 
e directiva di HOT. Un pabien na Rene 
y e directiva di HOT. 

Partido MEP tambe a reconoce Robert 
Jeandor y su Solo Banda Show pa e 25 
aña ta entretene nos pueblo cu musica 
y alegria. Nos ta gradici y felicita Robert 
Jeandor pa e dedicacion cu e ta eherce 
na henter nos pueblo y ta desee hopi aña 
mas alegrando curazonnan di Aruba. 

Minister di Turismo, Transporte, Energia y 
Medio Ambiente, Ing. Mike de Meza 

Otro luna lo inicia 
construccion di solar park 

A firma acuerdo entre Gobierno, WEB y RdA 


UTILITIES Aruba N.V., N.V. ELMAR, WEB Aruba 
N.V. y Refineria di Aruba (RdA) N.V. a reuni y yega na 
acuerdo riba e tema di energia alternativa, asina Minister 
di Turismo, Transporte, Energia y Medio Ambiente, Ing. 
Mike de Meza a indica. 

E proyectonan cu nan tin ta mustra hopi interesante y 
muy pronto den careda di fin di e luna aki WEB lo firma 
un contract unda cu lo cuminsa cu construccion di un 
parke di panelnan solar na Lago Heigts. 


E construccion aki lo tuma luga rib’e tereno cu antes ta- 
bata di Refineria Valero y awo ta di Refineria di Aruba. 
Tin 92 mil meter cuadra di cual tin un acuerdo firma 
diaranson ultimo entre Gobierno di Aruba, WEB y RdA 
p’e parti cu ta net na e subida di Lago Heights Hill banda 
di Lago Heights Hill park. Aki lo bay bin un solar park, 
cu ta esun di mas grandi aworaki na Aruba. E lo ta casi 6 
megawatt, cu ta casi 2 biaha mas grandi cu esun na Aero- 
puerto, Minister de Meza a remarca. Lo construi e solar 
park eynan di cual e construccion lo cuminsa na juni y 
pa fin di e aña aki, full e construccion di e solar park lo 
ta cla y den operacion. 


Tambe a discuti durante e reunion di e diferente posibili- 
dad di expansion pa cu Vader Piet pa bin cu mas molina di 
mas o menos 20 megawatt cu tambe ta trahando riba esey. 
Tin otro solar parlc rond Aruba por ehempel banda di 
WEB lo bay bin 2 park di panelnan di solo, parkeerplaats 
di hospital lo bay tin solar panel manera aeropuerto, tambe 
ta mira na Barcadera unda cu tin un total di mas o menos 
34 megawatt piek cu ta bay instala y ta sumamente grandi 
pe consumo di energia alternativa. Minister de Meza a 
indica cu 1 ta e solar park y 2 ta e expansion di casi 80% 
di e molinanan di biento. 


Un proyecto cu nan a acorda durante e reunion tabata 
unda cu WEB ta bay ofrece un acuerdo entre Gobierno 
como accionista tambe cu WEB N.V. y departamento 
Santa Rosa caminda cu lo bay duna rebaho substancial 
na e cunukeronan, na esunnan cu ta cria bestia na Aruba 
pa consumo local. E rebaho aki ta significante, e ta mas 
cu 30% di locual nan ta paga aworaki. 

Nan a yega na un acuerdo y awor ta bay formalisa esaki 
den un decision formal y tambe e forma di e cobransa y 
e control cu Santa Rosa lo bay tin pa cu e cunukeronan. 

“E dia tabata uno sumamente interesante, sumamente 
positivo. Locual cu nos a nota cu semper bou Gobiernonan 
di AVP semper a traha riba e partinan di medionan am- 
biente”, Minister de Meza a indica. 

Tin e Parke Nacional Arilcok pero awo ta bay bin 19 area 
acerca y durante e reunion nan a discuti rib’e localidadnan 
cu por tin solar panel. Un parti grandi di Aruba ta protegi 
p’e parti medio ambiente. Na final di dia medio ambiente 
mester ta den balans cu progreso economico. 

Esald ta un muestra cu ta dedica tempo na esey y tur cos 
mester bay riba un balans. Ora di evalua unda mas tin 
tereno pa pone solar park, tin un limitacion riba Aruba. 
Esey ta algo positivo pasobra e ta proteha Aruba su natu- 
ralesa, Minister de Meza a remarca. 

Renobacion di e facilidadnan deportivo 
ta canando den e direccion desea 


E reonobacion di diferente facilidad deport- 
ivo restora bou di Fundacion Facilidadnan 
Deportivo, FFD ta bayendo bon. 

Segun tesorero di F.F.D, sr. Di Stefano 
Wernet RA, un di e prioridadnan di Minister 
di Deporte, dr. Alex Schwengle semper ta- 
bata pa renoba tur e facilidadnan deportivo 
di FFD, haci e cambionan necesario, pa pone 
lusnan nobo, pero tambe na drecha e tribu- 
nanan cu tabata den un mal estado, den e 
caso aki na Centro Deportivo Frans Figaroa. 


Den bista di sr. Wernet tin demasiado com- 
plehonan deportivo riba nos isla, por inverti 
pero mester corda cu mantencion cada bes 
ta bira mas dificil paso e ta costa hopi placa. 
Un ehempel a duna di e complehonan 
deportivo cu a wordo usa den e Weganan 
Olimpico di Rio 2016 unda e mayoria ta 
un ruina aworaki, capital a wordo destrui 
mientras cu por a inverti esaki den un otro 
caminda manera den e atleta/deportivo mes 
of den enseñanza. 


No mester lubida cu deporte y enseñanza 
t’e yabi pa un comunidad sano, e ta trece 
disciplina, determinacion y ta yuda na yega 
na un bon formacion como cuidadano re- 
sponsabel. 

Por ultimo sr. Di Stefano Wernet a indica 
cu den e periodo di vacacion grandi lo ter- 
mina cu e trabounan riba e Stadion di Frans 
Figaroa na Noord y esaki lo ta operacional 
pa tur usuario. 



E proyectonan ta bayendo bon, 
mientras cu tin plannan grandi pa 
Stadion Guillermo Trinidad na 
Dakota, e Stadion di Nadi/Crismo 
na Sta Cruz y Joe Laveist na San 
Nicolas. 

Mester bisa cu a tene cuenta cu 
tur districto den e trabou di reno- 
bacion. A indica cu mester bay na 
drecha e mantencion, awor tin 
mas placa disponibel, pero e uso 
continua di e facilidadnan lo bay 
bira un prioridad. 

Mester bay cuminsa na stimula e 
uso di e diferente complehonan 
deportivo cu nos tin paso ta 
pesey nan a wordo traha. 

E prome test a wordo haci ayera diabierna 

Aeropuerto di Aruba ta 
tuma paso adicional pa mehora 
su maneho riba animalnan 
cu ta subi tereno di Aeropuerto 


ARUBA Airport Au- 
thority N.V. (AAA) lo 
introduci algun medida 
adicional pa sigui con- 
trola y reduci e cantidad 
di parhanan cu ta bula 
rib’e tereno di Aeropuer- 
to Internacional Reina 
Beatrix. 

Accidentenan di parha ta 
costa e industria di avion- 
nan comercial biyones 
na daño tur aña, ni pa 
menciona e risico signifi- 
cante pa e seguridad pa 
pasahero. 


Hopi di e accidentenan 
di parha ta sosode den 
e area di un Aeropuerto, 
y pa e motibo ey, Aero- 
puertonan rond mundo 
ta gasta un suma di placa 
y tempo considerabel 
den e practica di maneho 
riba animalnan cu ta subi 
riba tereno di Aeropuerto 
y Aeropuerto di Aruba 
tambe ta comprometi na 
esaki. 

Adicionalmente, e pro- 


grama di maneho riba 
animalnan cu ta subi 
tereno di Aeropuerto ta 
parti di Aeropuerto su 
certificacion di ICAO y 
por wordo revisa periodi- 
camente. 

Como parti di e medi- 
danan, e ekipo di op- 
eracion di aeropuerto lo 
cuminsa uza cañonnan 
di zonido, un machine di 
fog y pronto lo introduci 
scopetnan cu lo wordo 
uza pa haci zonido cu lo 




spanta e parhanan. 

E medidanan adicional 
ta diseña pa spanta e 
parhanan for di e areanan 
di operacion di avion y 
crea un ambiente menos 
comodo y indesea pa e 
parhanan. 

E prome test a wordo 
haci ayera diabierna, 5 di 


mei, cu e cañon di zoni- 
do, y despues lo sigui cu 
e otronan. E medidanan 
aki den ningun forma lo 
haci daño na e parhanan 
of na nos medio ambien- 
te, pero lo brinda un nivel 
di seguridad adicional pa 
operacionnan di avion na 
Aeropuerto Internacional 
Reina Beatrix. 


Di acuerdo cu Ricardo Croes di partido ReD 

Tin hopi mucha na Aruba cu no tin un status legal 


DI acuerdo cu e lider di 
ReD Democratico, Ri- 
cardo Croes, papiando di 
Arubiano, hopi hende no 


ta na altura cu tin mas di 
400 mucha y hoben sin 
status legal na nos isla. 
Hopi a nace ald y ta sinti 


nan mes Arubiano. E 
siman aki a start cu un 
proyecto pa legitima nan 
status. 


Partido ReD Democrat- 
ico hamas por ta con- 
tra, pero pa duna nan 
e derecho aki como un 
fabor di Gobierno cu 
ta malusa su poder y ta 
hunga politica den tempo 
di campaña cu estado 
civil y legal di hende, ta 
totalmente no aceptabel. 
E siman aki tambe ReD 
a mira comerciantenan 
bin masalmente dilanti 
cu nan inquietud enorme 
pa cu locual a resta di co- 
mercio den Caya Betico 
Croes. 

Ta un lastima pa scucha 
cu tanto e embeyecimen- 
to di caya grandi, como e 
tram, como parkeerme- 
ters y ldem no a yuda net 
nada pa nan por competi 
cu e shoppingmallnan. 
Lo contrario, caya grandi 
ta prácticamente morto. 
53 Negoshi a sera y mas 
di 400 trahador a keda 
sin trabao. Ta yena nos 
cu tristesa cu dia 1 di mei 


a pasa y no tabatin nada 
di celebra pa trahadornan 
di caya grandi. 

Claramente por papia di 
un inversion miyonario 
cu placa di pueblo hunto 
cu un planificación de- 
plorabel ya cu nunca a 
haci un estudio di im- 
pacto económico y com- 
ercial, cu no a realisa su 
metanan. 

Pasobra no a scucha e 
comerciante ni e pueblo. 
Ta un soño priva di un 
Prome Minister e tabata. 
ReD Democratico kier 
sinta cu expertonan pa 
studia con pa draai e 
efecto negativo aki y 
trece bida bek den nos 
caya grandi caminda 
pueblo, comerciante y 
turista por yega anytime 
pa topa, haci compras y 
windowshopping manera 
antes, segun lider di ReD 
Democratico, Ricardo 
Croes. 


BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 5 May, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.27 

1.29 


1.31 

Zwitserse frank 
(per 100) 

CHF 

179.89 

180.61 


181.41 

Pond sterling 

GBP 

2.24 

2.29 


2.35 

Japanse yen 
(per 10.000) 

JPY 

156.91 

158.34 


159.93 

EURO 
(per 100) 

EUR 

193.46 

195.22 


197.18 

Deense kroon 
(per 100) 

DKK 

25.26 

25.98 


26.78 

Noorse kroon 
(per 100) 

NOK 

19.53 

20.25 


21.05 

Zweedse kroon 
(per 100) 

SEK 

19.14 

19.86 


20.66 

Ricardo Croes di ReD Democratico 

Te ainda derecho di e dase 
trahador no ta wordo respet 



RICARDO Croes, di partido RED a habri 
su conferencia di prensa, conmemorando 
dia 1 di mei, Dia Internacional di Trahador. 
Manera e lider di Partido ReD Democratico 
a bisa cu nan ta conoci como e unico partido 
cu te awor de facto a para frenta den laira pa 
defende tur derecho ancra den Tratado Eu- 
ropeo di Derechonan Humano, cual Reino 
Hulandes tambe a ratifica, di tur ciudadano 
sin excepción, riba e pida baranca aki, kier 
a yama pabien n’e clase trahador. 


Partido ReD Democratico ta duna un danki 
inmenso y no tin palabra cu un significación 
suficientemente profundo pa expresa e sen- 
timiento di gratitud y aprecio cu nos ta sinti 
pa cu e pueblo trahador di e pais aki. 


Ta solamente cu e sudor di nos obreronan 
en general e pais aki a sa di bay dilanti den 
tempo bon y sobrebibi den tempo malo. 


Y ta ken anto ta tur esnan cu a traha y hiba 
e pais aki dilanti? Esaki t’e pueblo Arubano, 
cu ta consisti di Arubianonan naci aki, de- 
cendiente di Indjannan cu tabata biba aki 
y tambe stranheronan, cu a kolonisa e pida 
baranca aki y haci di Aruba nan cas, y tur 
otro stranhero cu a sigui imigra pa Aruba 
den e siglo nan cu a sigui desde siglo 17. 


Nos ta papia tambe di stranheronan cu den 
e ultimo añanan y ultimo tres décadanan 
a bin pa establece y traha na nos isla. Or- 
guyosamente nos ta yama nos mes Arubiano 
pasobra ta aki nos a nace, nos lombrishi ta 
dera bou di e suela aki y nos lenga Papia- 
mento no solamente ta nos idioma, pero 
tambe nos identidad. 


Segun Ricardo Croes hopi di nos siendo 
yiunan di stranhero, no ta stranhero 
mas riba e baranca aki manera nos 
antepasadonan si tabata ta. 


Partido ReD Democratico ta con- 
ciente cu eynan tin un tarea grandi 
ta spera nan, Ricardo Croes a duna 
di conoce. 


Esaki ta importante pa mencio- 
na solamente pa recorda tur 
hende cu e isla aki ta nos cu 
ta traha pa hib’e dilanti. Lo 
mas importante ta cu nos ta 
stim’e y cu nos ta comparti 


nos sentimiento patriótico unicamente cu e 
isla chiquito aki. 


Pero e trahador mes no ta sinti su mes sigur 
pa masha tempo caba. Su derechonan lab- 
oral aunke nan ta ancra den nos código civil 
ta wordo trapa. 


Nan ta confronta un sinfin di problema 
na pia di trabao e.o. falta di seguridad riba 
tereno di trabou tanto p’e obrero, e maestro, 
e enfermera etc. 

E leynan di seguridad riba tereno di trabou 
mester ta vigente y mester hiba un control 
riguroso si nan ta ser aplica y respeta. 


Si no t’asina mester tin sanción pa proteha e 
trahador primeramente. Tin incertidumbre 
si e siman aki of e quincena aki of e luna ta 
bay cobra salario of no. Esnan cu kier habri 
negoshi mester por garantisa te na un cierto 
nivel cu nan por 
paga e salarionan 
tambe. 


Salario minimo a bira salario general casi sin 
importa bo preparación, mientras ta exigi lo 
máximo di e trahador. 


Studiantenan cu a bay afo y bin bek cu un 
diploma no ta traha den e sector cu nan a 
haya un financiamento pa studia pe. 

E persona special no ta haya trabou mes of e 
ta haya e trabou a base di su curiculum por 
escrito y ora e presenta y su futuro dunador 
di trabou tuma nota cu e ta den un rolstoel e 
ta wordo descalifica y nenga trabou, Ricardo 
Croes a sigui. 


E trahador ta wordo abusa na ordo di dia, 
tanto e trahador Arubiano como esun stran- 
hero y tanto di parti di e dunador di trabou 
Arubiano y esun stranhero tambe. Niun of 
masha poco defensa tin di parti di Departa- 
mento di Labor, pio ainda pa trahadornan 
cu no ta afilia na niun sindicato. 


No ta nada straño cu entre sector publico y 
sector priva tin un desbalance enorme den 
beneficio y salarionan. Cu permiso di esta- 
dia y trabou ta wordo haci negoshi na 
grandi sin worry cu ta trata cu hende. 
Ta hopi problema laboral a keda 
sin resolve durante 8 aña di e 
gobernación actual y ta sclama pa 
mehoracion di e bida di e obrero. 

Ayera 5 di mei 201 7 

A celebra e di 15 Aniversario di "International 
Order of the Rainbow for Gi rls" na Aruba 



0 % & 


E organisacion “Interna- 
tional Order of the Rain- 
bow for Girls”, mihor 
conoci como Rainbow, 
a ser funda na aña 1922 
na estado di Oldahoma 
y den e transcurso di 
añanan, e organisacion 
aki a crece y bira uno 
mundialmente conoci. 

15 Aña pasa e organ- 
isacion aki a wordo funda 
na Aruba, cu e meta di 
siña mucha muhernan for 
di un edad hoben e im- 
portancia di yuda esnan 
den necesidad, duna ser- 
vicio na nos comunidad 
y haci trabou boluntario. 
Tambe e organizacion 
aki ta yuda e mucha 
muhernan desaroya nan 
mes y tuma rolnan di 
liderasgo na un edad 
relativamente hoben. 
Durante e ultimo 15 
añanan diferente proyec- 
to a wordo ehecuta y adi- 
cionalmente e muchanan 
di Rainbow a contribui 
den proyectonan di otro 
organisacionnan rond 
di nos isla. Actualmente 
Rainbow ta conta cu un 
total di 50 miembro. Nos 
kier gradici e comunidad 
en general pa nan apoyo 
brinda durante e ultimo 
15 añanan, pero muy en 
especial e sponsors di 
“Eastern Star”, Lodge el 
Sol Naciente y tur may- 
ornan cu a kere den nos 
y a sostene nos e ultimo 
15 añanan. Un danki y 
pabien especial ta bay 
pa tur nan miembro y ex 
miembronan di e ultimo 
15 añanan; boso trabou 
duro, determinacion y 
amor pa nos comunidad 
a yuda nos yega asina leu. 


#1 Online 


Tel: 583-1400 
Fax: 583-14444 

Facebook; 

www.facebook.com/awerna i nta 

Website; www.awemainta.com 
E-máit; notlcia@awemainta.com 












































AWEMainta Diasabra, 6 Mei 2017 


Di acuerdo cu UPP 

Debate den Parlamento tocante di posicion di Paul Croes 
a subraya e desigualdad bou di nos ciudadanonan! 

Un ta mas cu otro! 


RELACIONA cu e reunion di Parlamento to- 
cante e posicion di Paul Croes, UPP mester bisa 
di a keda totalmente desapunta den henter 
e reunion, tanto di parti di 
Gobierno como di e Parla- 
mentarionan. 

For di comienzo di e re- 
union, na momento cu 
fraccion di AVP a bin cu 
un di dos punto di agen- 
da, di cual e procedura pa 
pone e di dos punto aki 
ta cuestionabel, tambe di 
parti di Presidente di Parla- 
mento, tabata mustra di lo a 
bira un reunion di tiramento di lodo. 

E resultado di e reunion aki mas bien ta cu nos Gobierno 
y e Parlamentarionan cu ta sostene Gobierno, ta fomenta 
desigualdad entre ciudadanonan aki na Aruba. 

E curso di e reunion a bira predicibel na momento cu e prome 
orador di AVP a trece su puntonan, dor di bisa cu e no ta bay 
papia riba e caso di sr. Paul Croes, pasobra e ta bou di investiga- 
cion, pero si kier a bay papia riba un otro caso cu TAMBE ta bou 
di investigacion. Esaki nos yama falta di consistencia politico of 
un politica di dobel standard, segun UPP den un comunicado di 
prensa. 

Esaki a haci tambe cu nos Parlamento a bira un circo completo 
unda a bay over na gritamento y insulto uno na otro. 

Mientras cu e topico mes no a haya e atencion debido, cu e re- 
sultado cu awe nos comunidad ta cu e mesun dudanan pa loke 
ta trata e posicion di sr. Paul Croes. 

Responsabilisacion no a bin tampoco di parti di Gobierno pa su 
posicion tuma pa cu e Minister encuestion. 

Prome Minister Mike Eman, pa 5 minuut a bay riba un tour es- 
tatal, pero usando ehempel di St. Maarten, cu hustamente tin un 
KB aworaki y un Camara di Integridad impone riba dje. 

Sr. Mike Eman a bay sconde tras di un peticion haci na DWJZ pa 
propone cambio di ley den e tipo di asunto aki a la St. Maarten. 
Di e manera aki sr. Mike Eman a trata na hustifica e decision di 
Gobierno pa permiti sr. Paul Croes keda den funcion, pero na cas. 


Pregunta di UPP ta: Pakico awor lder cam- 
bia esaki? Pakico no a haci di 7 aña pasa? 
Kizas ta pasobra cu awor un Minister a 
haya su mes meti den cosnan cu ta anti- 
constitucional segun nos leynan y cu ta 
contra di nos codigo penal? 

Cambionan cu bini asina, nos ta yama 
“gelegenheidswetgeving”. Y 
esaki no ta na bienestar di 
nos democracia, nos estado di 
derecho, ni tampoco nos nor- 
manan di fatsoen. 

Sr. Paul Croes mester a tuma su 
retiro, y punto. 

Si esald no tabata e caso, anto 
Gabinete Mike Eman II, cu 
na cabes e Minister responsa- 
bel, esta Mike Eman, mester a 
convence e Minister di esald. Of, 
den e ultimo trayecto, Parlamento di 
Aruba, e guardian di nos constitucion y di 
nos sistema legal di un pais drechi, mester a percura pa duna sr. 
Paul Croes su retiro. 

Pero nos sistema ta lceda faya, danld na un Parlamento cu a de- 
grada su mes na un instrumento politico di sr. Mike Eman y su 
Gobierno. Esaki t’e tristesa mas grandi cu nos por a mira e siman 
ald como resultado. 

E tipo di actitud ald di complacencia, ta haci tambe cu nos ciu- 
dadanonan mas y mas no ta kere den nos sistema. Nan no tin 
confianza mas, y por trece cu ne cu nos sistema ta wordo uza 
segun antoho di esnan na mando, particularmente ora bo tin un 
mayoria absoluto, e hegomonia di un solo partido. 

Di e forma aki creando un sistema arbitrario, na unda ta depende 
cu ken bo ta, y ki posicion bo tin, bo ta haya bo trato. 

E pueblo comun si lo no haya un trato asina. Pues nos ta crea un 
trato discriminatorio y desigual. Pesey UPP ta para pa un cambio 
fundamental den nos sistema di representacion y eleccion, mescos 
tambe di gobernacion. 

Bo tin cualkier remarca, sugerencia, pregunta etc., por tuma con- 
tacto cu partido UPP na upp.unista@ gmail.com . 



Registra awo! 

Manda bo e-mail na noticia@awemainta.com 

Ridbi AWEMainta tur dia den bo inbox 


www.awemainta.com 4f www.facebook.com/awemainta 583-1400 á 583-1444 

E di 28 conferencia anual di turismo for di Latino America 


“TA e prome biaha cu Riu Palace Aruba ta anfitrion 
di un evento di CATA y nos a haci’e cu hopi placer 
y orguyo”, asina Juan Blanco, gerente general di Riu 
Palace Antillas a bisa na final di e evento teni diaran- 
son ultimo na inicio di e di 28 Conferencia Anual di 
Turismo di Aruba (CATA). 

Casi 120 participante a yega Aruba for di tur parti di 
Latino America, pa por haya tur informacion actualisa 
nan riba lolce nos isla tin pa ofrece como destino, ade- 
mas di genera contacto entre e diferente entidadnan 
turistico y di negoshi riba nos isla. 


RIU Palace Aruba 
tabata anfitrion di e 
cena di bon bini di CATA 


E participantenan na CATA Aruba 2017 a haya un 
bon oportunidad tambe pa cera conoci cu e facilidad- 
nan di Riu Palace Aruba y Riu Palace Antillas, cu ta 
ofrece un cantidad di alohamento, restaurantnan di 
calidad, SPA, gym, piscina, beach blanco cerca di e 
hotel y asina por sigui menciona. 

“Nos tin un grado masha halto di huespednan cu ta 
ripiti, pues cu ta regresa tur aña atrobe, no solamente 
pa nos facilidad, sino tambe pa e servicio cordial di 
nos empleadonan”, asina Juan Blanco a conta. 

Studicintenan di IPA cu Exposicion 
di Pasantia Internacional 


INSTITUTO Pedagogico 
Arubano (IPA) ta haci un cor- 
dial invitacion na henter pue- 
blo di Aruba y muy en special 
na tur maestro y profesional 
den e area di educacion pa asis- 
ti na e exposicion di Pasantia 
Internacional di e studiante- 
nan di IPA di aña tres. 




E studiantenan a scoge e aña 
aki pa un pasantia na Argen- 
tina, Merca (Baltimore &New 
York), Hulanda y Belgica, Spa- 
ña (Barcelona) y Puerto Rico. 
E meta principal di e pasantia 
ta pa e studiantenan conoce 
cultura y sistema di enseñansa 
diverso, desaroyo profesional y 
personal y pa trece inovacion 
specificamente riba tereno di 
Desaroyo Sostenibel den en- 
senañsa na Aruba. 

Durante nan investigacion a 
enfoca specificamente rib’e asi- 
na yama cuater P’s di sosteni- 
bilidad segun Nacionnan Uni 
cual ta “Planet, People, Profit 
y Participatory Governance.” 

E exposicion di e studiantenan 
lo tuma luga diamars dia 9 di 
mei na IPA, San Nicolas. 

E exposicion lo ta di 8:30pm 
- 9:30pm. Un y tur ta keda 
cordialmente invita pa asisti 
na e anochi interesante aki, 
haya informacion y tende di 
e experencia di nos futuro 
maestronan. 

Artistcmcm 

local ta pidi ayudo di 
comunidad Rancho 



ARTISTA visual local Velvet Ramos ta 
preparando un proyecto hunto cu Funda- 
cion Rancho. 

E proyecto tin e proposito di uni e co- 
munidad di Rancho pa asina uhecuta un 
actividad di arte relacional; “Comunity - 
Relacional Project”. 

Unda e comunidad mester dicidi kico kier 
cambia den bario y comunidad. E proyecto 
di artista Velvet Ramos ta cuminsa na mei 
2017, unda ta invita comunidad pa ban 
papia y inicia un dialogo. E proyecto lo mira 
su final na September 2017. 

Luis Villegas, artista local naci na Ven- 
ezuela, tambe ta un “ Artist in Recidence” 
pa e luna di mei na Centro di Actcividad 
Rancho. E artista lo inicia un proyecto di 
workshop unda ta focus riba publicacion. 
Lo bay traha mini publicacionnan abase di 
poesia, arte visual y mas. 

Lo finalisa e workshop cu trahamento di 
buld, documentando diferente informacion. 
“E por ta algo personal of social of cultural”. 
E workshop di artista Luis Villegas lo dura 
un luna y ta wordo ehecuta den mei of juni 
2017. 

Ta pidi e comunidad specificamente di 
Rancho pa comparti na storianan y suger- 
encianan cu e artistanan, a base di kico lo 
kier wak cambia of mehora den e bario di 
Rancho. 

Te importante pa haya mas informacion 
p’asina haci mas proyectonan pa e bario y 
su comunidad den futuro. 

Pa mas informacion tocante e proyecto y 
artistanan ta conseha publico pa pasa na 
Centro di Actividad Rancho of add e centro 
riba Facebook. Tambe por tuma contacto 
via telefon: +297-5628352. 


Awe diasabra, 6 di mei, 201 7 

Parke Nacional Arikok ta presenta su Anochi di Pelicula 


AWE diasabra, 6 di mei, Parke Nacio- 
nal Arikok lo ta organisando otro ano- 
chi di pelicula, na unda diferente docu- 
mentario di naturalesa lo wordo mustra. 
E biaha aki lo mustra un episodio di e se- 
rie di BBC Atlas of the Natural World “The 
Great Encounter” y for di e serie World of 
Birds e episodio “Birds of a Feather”. 

Bishitante di tur edad ta bon bini pa 


bin disfruta un anochi placentero bou di 
e tremendo cielo di nos Parke Nacional. 
Asina parke kier crea conscientisacion di e 
importancia di nos naturalesa. 

E anochi di pelicula ta completamente gra- 
tis cu posibildad pa cumpra algo di come 
y di bebe na prijs rasonabel. 

E anochi di pelicula lo tuma lugar des- 


de 7:30pm pa 9:30pm dilanti Cen- 
tro di Bishitante di Parke Nacional Arikok. 

Na caminda pa nos prome lustro di Nochi 
di Pelicula. 

Pa mas informacion bishita nos pa- 
gina di Facebook: www.facebook.com/ 
arikoknationalpark/ 

Bin parke, y descubri mas... 

Final di torneo 
di basketball na 
Aruba Juniors 

Contest final di 3-point 
shooting cu animacion musical 




E exitoso torneo di basketball 
di club Aruba Juniors na oca- 
sion di su 85 aña di existencia 
ta clausura riba diabierna cu 
e partido final entre Celtics 
y Warriors, pero prome cu e 
partido ey lo tin e final di e 
contest di 3 point shooting. 
Tur esaki lo cuminsa pa 7’or 
di anochi cu acompañamento 
di musica y un anunciador pa 
anima e contest y e wega. 

Diahuebs lo ta e penultimo dia 
di actividad di basket. Pa 7’or 
e hungadonan lo competi pa 
clasifica pa e final di tironan 
di 3-punto. Pa esaki lo tin hopi 
tension, ya cu no necesari- 
amente e miho shooternan di 
distancia largo lo clasifica. E 
hungadonan lo mester di tin 
nervio di staal pa mantene nan 
porcentahe halto bao di e pre- 
sion di publico. 

Den e torneo tin algun hun- 
gado cu sigur a destaca y 
aki nos por menciona Arron 
Stamper, Leonardo Winterdal, 
Fabio Landa y hasta e hoben 
Simeyon Salomon di 10 aña, 
kende lo por pone e grandinan 
tambalia. Ta e intencion cu 9 
tirado lo clasifica pa e final di 
diabierna anochi. For di cada 
stacion un hungado lo haya 
4 bala pa shoot. Despues di e 
buelta eliminatorio di 3-point- 
er lo tin e ultimo partido di e 
division hubenil entre Yellow 
y Blue. 

Pa lolce ta e partido final di 
e open-league tin e team di 
Celtics cu a lidera e torneo riba 
papel, pero den realidad nan 
a termina cu e mesun record 
di 4-2 cu Warriors. Bisando 
esaki por conclui cu no tur ora 
e competencia tabata facil pa 
nan. Hopi biaha nan mester a 
hinca extra esfuerso y dedica- 
cion pa e score final por a sali 
na nan fabor. E base di e team, 
forma pa Arron Stamper, cu 
ta e chispa di e team, Starling 
Arrismendi y Eloy Ruiz a sa 
di uza nan experiencia na e 
momento crucial pa e exito di 
nan team. 


Di e otro banda tin Warriors, 
cu ta un team mas hoben y 
ora cu nan uza nan talento 
bon, nan por causa hopi daño 
na e team contrario. Jovanho 
Maduro, Elijah Whitfield y 
Michael Charles ta combina 
haltura y efectividad y si nan 
trankilisa nan wega, buscando 
e hungado habri nan por ta un 
“tough cookie” pa gana. Tam- 
poco nan no mag perde nan 
focus dor di laga e contrario af- 
ecta nan temperamento y pone 
nan perde nan cabes. Pues e 
lo ta un partido cu hopi den 
wega, caminda e betnan ta riba 
Celtics, pero no pa un margen 
abrumador. Den e cayente di e 
anochi hopi cos por pasa. 

E exito di e torneo tabata 
grandi y tur cos ta mustra cu 
pa e proximo torneo lo intro- 
duci e fenomeno di “trading” 
entre e ekiponan. O sea cu e 
teamnan lo por negocia cu un 
otro team pa haya un hungado 
particular a cambio di un otro 
cu mas lo surti e manpower cu 
nan mester. 

Claro cu esaki lo funciona bao 
di un reglamento pa e no bira 
un free-for-all. 

E highlight di e anochi di dia- 
bierna, ta e ceremonia di pre- 
miacion. Aki lo premia e hun- 
gadonan di e team campeon, 
pero tambe e hungadonan cu 
individualmente a destaca mas. 
Ta un tradicion na Aruba cu 
unicamente esun cu a anota 
mas punto ta haya tur e aten- 
cion, siendo cu sin e ayudo di 
otronan, posiblemente e team 
lo no a cosecha e mesun exito. 
P’esey lo saca e hungadonan cu 
mas a destaca den un disciplina 
particular. 

Asina por menciona cu lo tin 
premio pa e MVP di e tor- 
neo, pero tambe premio pa 
e top-rebounder, top-assist y 
top-scorer. Despues cu tur e 
actonan oficial y ceremonial 
ta tras di lomba, lo invita e 
hungadonan pa e parti social 
cu lo inclui e. o. un barbecue. 

"Señor ta mi wardador, mi’n tin falta di nada 
Den cunucu di yerba berde e ta ponemi sosega, 

E ta hibami na awa trankil, 

Pa mi bolbe haña forsa”, 

Salmo: 23 

Cu inmenso dolor na nos curason, nos ta participa cu 
a bay sosega den Reino di nos Creador, mi casa 
stima, nos tata, nos yiu y ruman: 



Arturo Marcelo Arends 

"04-04-1969 - f01-05-2017 
Na nmber di su: 

Casa: Elda Arends-Boekhoudt 


Yiunan: 


Aisha Arends 

Sharif Arends y Kimberly Tromp 
Shakir Arends 


Mescos cu yiu: Eldrick, Mery y yiunan 

Janice, Benjamin y yiunan 
Jessica, Reynold y yiunan 

Mayornan: Norman y Yvonne Arends 

Rumannan: Giancarla y George Semeleer 

Norman Jr, Arends y 
Charlotte Bochardt 

Sobrinanan: Jaydah Arends, Mayla Arends 

Tantanan: Arline Arends y famia 

Enid Arends 

Maria, Eric de Cuba y famia 

Omonan: tJose Vicor Figueroa na Puerto Rico 

tEloracio R, Figueroa na Puerto Rica 
tRafael (Raffy) Figueroa na U.S.A, 

Primo(a)nan: Anna Maria y Myléne Arends, 

Eric Jr, de Cuba y 
Claudia Hollander, Gillian y 
Mike de L’lsle, Javiery 
Liesje de Cuba na USA, 

Jose Victor, Sandra, 
lliana, Horacio na Pto, Rico 


Swanan: 


Oslin Boekhoudt 
Nelson Boekhoudt y famia 


Su bon bisiñanan: Richard y Dorris Tromp y famia, 
Magaly Spoelstra 

Su coleganan di Botica del Pueblo 

Acto di entiero lo tuma lugar diasabra 6 di mei 2017 di 
2’or pa 4’or na Aurora Funeral Home, despues lo sali 
pa Santana catolico na Playa, 

Adres pa condolencia: Aurora Funeral Home, 
diabierna 5 di mei 2017 di 7’or pa 9’or di anochi, 

Lo tin un box disponibel pa un donacion pa “Dialyse 
Kliniek” 

Manda mi Bo luz, Bo berdad; 

Ta nan lo guia mi na Bo tempel 
Mi ta bai na altá di Dios, 

Di Dios cu ta mi legria i mi goso, 

Salmo 42/43 

Cu dolor na nos curason pero conforme cu boluntad 
di Dios nos kier anuncia fayecimento cristianamente di 


Sra. Rufina 
Erasmus-Boekhoudt 

Cariñosamente jama “Nana” 

(viuda di Jacobo “Coco” Erasmus) 

"06 juli 1934 - t03 mei 2017 

Na nomberdi su: 

Yiunan: Gustaaf (Gus) Erasmus 
Evelyn (Lienchi) Erasmus 
Judith Erasmus 
Rudolf (Rudy) Erasmus y Aida 
Freddy y Esther Erasmus-Vrolijk 
Karina Erasmus 


Nieto(a) nan: Garret y Charlene Briezen-Tromp, 

Lindsey y Gibi Greaux-Erasmus, Eldwin Briezen y Kim 
Werdmuller von Elgg na Hulanda, Dianhdray Sherwin 
Howell-Erasmus, Jurrien y Elaine Erasmus-Croes, 
Jeremy Erasmus y Jennifer Ruiz, Clifford Erasmus na 
Hulanda, Karen-Ann Erasmus y Eduard de Kort, 
Brandon Tromp 

Bisanieto(a) nan: Tristan, Kyan, manera nieta Kiana, 
Ginsley, Gilienny, Gydeon, ElyseyZoé 
Jarred, Urijah, Quionne, Irizah, Jaxson 

Ruman: Sra, vda, Elsa Croes-Boekhoudt 

Subrino(a) nan: Haime y Francisca Croes- 
Koolman, Maikel y Tina Croes-Albertsz y yuinan 
Mitchel y Nina, Mayra y Ronnie Croes-Croes y yiunan 
Marielle y Alexia 

Swa y Cuña nan: Sira y Juan Semeleer y famia 
Ita Erasmus y famia 
Annie y Erwin Vis y famia 
Betty y Casin Giel y famia 
Norma Erasmus y yiu Darrell 
Sra, vda, Ida Erasmus y famia 
Sra, vda, Rafaela Croes y famia 
Sra, vda, Antonia Erasmus y famia 

Comer y compernan, primo y primanan, ihanan, su 
bon bisiñanan, ex compañeronan y guianan di Centro 
Kibrahacha, sra, Sita Croes-Tromp, su ayudante di 
cas sra, Nubia, y demas famia: Erasmus, Boekhoudt, 
Geerman, Croes, Maduro, Vrolijk, Briezen, Tromp, 
Greaux, Werdmuller von Elgg, Howell, Ruiz, de Kort, 
Koolman, Albertsz, Semeleer, Vis, Giel, Helder, Bretey 
Dania, 

Ta invita amigo y conocirnan pa e acto di entiero cu lo 
tuma lugar diamars 9 Mei 2017 for di 9or pa 11 or di 
mainta na misa Santa Filomena na Paradera y 
despues pa santana catolico na Paradera. 

Adres pa condolencia: Aurora Funeral Home, dialuna 
8 di mei 2017 di 7or pa 9or di anochi, 

Lo tin un box disponibel pa un donacion pa Centro 
Kibrahacha, 

Nos disculpa si den nos tristesa nos por lubida un of 
otro famia. 

Nos disculpa despues di entiero no ta ricibi bishita di 
jaondQlaQda na cas. 

Mi Dios, Mi Señor, Mi Salbador 

Cu Bo amor infinito tenemi den Bo braza 

Ya no tin scuridad Unicamente Bo Luz briyando 


Nos ta participa fayecimento di: 

Imelda 

Clotilda Jacobs 

Cariñosamente yama “Eda of Mela” 
"03-06-1949 - f01 -05-2017 


Na nomber di su: 
Mayornan: 


Su yiunan stima: 
Hulanda) 



tJacob Americo y 

tMaria Theresita Jacobs-Henriquez 

Jareza Jacobs y Ivan Monart, 

Giséle y Alfonso Delfos-Jacobs (na 


Nieto(a)nan stima: Amber y Chloe Bisslik, 

Dante y Noah Delfos (na Hulanda) 


Rumannan: 


Hulanda) 


Reina Jacobs 
Maria Luisa y 

tPeter Koevoets Jacobs (na 

Enny Aurora Jacobs 
Adriaan Jacobs ( na Hulanda) 

Eric Jacobs (na Hulanda) 

Jeanette y Frans Gerritsen-Jacobs 


Subrino(a)nan: Gina y Victor Servinus-Jacobs y 

yuinan: Mari-Luisette Servinus y yiunan Dijeandrik y Xya 
Marie. Enny-Marie Servinus y Naigel Gonzales. Ginnette 
Servinus. Marco Pellekaan (na Hulanda). Richard Jacobs 
y yiunan: Jean-Marky Mary-Jane. Ruben Jacobs. 
Adriaan Jacobs (na Hulanda). Sarah y Rob Kempers- 
Gerritsen y yiu Cas (na Hulanda). Kayleigh Gerritsen y 
Nathan Meinen ( na Hulanda). Kimberly Gerritsen y yiu 
Maél (na Hulanda). 

Omo y Tantanan: Simeon y Milda Henriquez y famia 
Veneranda y tLucas Thomas Henriquez y famia 
Cecilia Henriquez y yiu Giovanni Kartodimedjo (na 
Hulanda) 

Ana Jacobs-Tromp y famia. Elizabeth Jacobs-Tromp y 
famia 

Maria Tromp-Jacobs y famia. Rosa Kelly-Jacobs y famia 

Primo(a)nan: Gerardo Jacobs, Filomena y Ignacio Ras y 
famia, Rosa-Maria Henriquezy rumannan, Nestor 
Henriquez y rumannan 

Su mihor amiganan: Maria Luisa Kock, Jenny Tromp, 
Yvonne Tromp, Esther Kirpal-Kock, Sonia Ridderstap y 
Agnes Thiel 

Demas famia y conocirnan: Gladys Bisslik y famia, Latifa 
Winklaar y famia, Ronny Thode y famia (na Bonaire), 
Olinda Brown y famia (na Merca), tur bisiñanan stima, 
ihanan, comer y compernan, ex-coleganan di Setar, 
amigo(a)nan di cas y Toko Dakota. 

Famianan: Jacobs, Henriquez, Delfos, Bisslik, Monarf, 
Koevoets, Pellekaan, Gerritsen, Servinus, Wernet, 

Wester, Kempers, Meinen, Kartodimedjo, Tromp, Kelly, 
Ras, Jansen, Thodey Frans na Aruba, Hulanda, Mercay 
Bonaire. 

Ta invita pa acto di despedida cu lo tuma lugar diasabra 
6 di mei 2017 for di 2'or pa 4'or na misa La Birgen di 
Fatima na Dakota y despues pa Santana central na 
Sabana Basora. 

Adres pa condolencia: Aurora Funeral Home, diabierna 5 
di mei 2017 di 7'or pa 9'or di anochi. 

Si den tristesa nos por a lubida un persona o famia 
despensa nos. 

Lagrima y flornan por seca su recuerdonan 
y tur loke e la hasi y significa pa nos 
lo keda graba pa semper den nos mente y curason. 
"Cerca Dios mi alma ta na paz, 
ta di dj’E mi salbacion ta bini” 

Salmo 62:1 



Bartolomé Roman Quant 

Mihor conoci como "Papia” of "Ramiro” 
*24-08-1934 - 103-05-2017 


Acto di entiero lo wordo anuncia despues 

Thank Yqu / InyitñQiQn 


I am at peace, my soul’s at rest 
There is no need for tears 
For with your love I was so blessed 
For all these many years 

The family members would like to t 
hank all who showed their love, 
kindness to our family during the illness and home 
going ceremonie of our dear loved one: 



Dennis Chayoung 

Thank you goes out to all our friends, neighbors, 
acquaintances and family. 

Thankyou to Dr. D. Giel and staff. 

Perhaps you sent a card, sat quietly in a chair. 
Perhaps you spoke the kindest words 
of our dear Dennis. 

Perhaps you were not there 
but thought of us in Prayer. 

We wish to thank you for whatever you did to console 
our grieving hearts. 

We wish to thank you for whatever may have been 
your part. 

Dennis you will be missed for the love, 
your kindness and that special humor. 

Papi, Dushi, Daddy, Paps Rest In Peace 

There will be 2 Holy Masses which will take 
place at the St. Teresita Church on 
Sunday May 7 2017 at 8:30 am 
Sunday May 14 2017 at 8:30 am 

Family Daal Brown, Chayoung, Young 


Diadomingo 28 di mei 201 7 

Parada Cultural ta sali di 
La Cabana pa Paseo Herencia 

DURANTE un conferencia di prensa teni 
na Paseo Herencia Pure Aruba Events Foun- 
dation hunto cu Centro di Bario Brazil, a 
anuncia e Parada Cultural cu lo tuma lugar 
diadomingo proximo dia 28 di mei saliendo 
4:00pm for di La Cabana Resort y lo termina 
na Paseo Herencia. 

E evento aki ta patrosina pa Paseo Herencia, 
Gobierno di Aruba, Aeropuerto Internacio- 
nal Reina Beatrix, Departamento di Cultura 



y SETAR. 

A hiba palabra sra. Candy Rasmijn Reino 
di parti di Pure Aruba Events, sr. Chico 
Harms di parti di Centro di Bario Brazil y 
sr. Stanley Dabian como representante di 
Departamento di Cultura. Presente tambe 
tabat’ey sra. Suzy Maduro di SETAR cu 
semper ta sosten na actividadnan cultural 
di Aruba. 


Feria di Fundacion Juan Duarte 


FUNDACION Dominicana Arubaanse Juan Pablo Duartem diadomingo awor lo tin un 
feria na su oficina. Ald e Fundacion lo tin bendemento di cuminda, diferente plato crioyo. 
Tambe lo tin paña cu nan a ricibi di donacion y mucho mas. 

E feria aki ta por haya fondo p’e Fundacion. Ta haci un suplica na comunidad y comercio 
pa coopera pe noble causa ald pa haci donacionnan aki. 

Lo tin rifa tambe durante e feria cu ta cuminsa for di 1 lam te cu 4pm. Pa mas informacion 
por yama tel 582-5890 of 592-1679. 


Detencion relacioná cu menasa 


WILLEMSTAD - Diahuebs 4 mei ul- 
timo alrededor di 1 or di mérdia, Polis a 
haci detencion di un homber, relacioná cu 
un caso di menasa cu a tuma lugar dia 27 
di april 2017. 

A detené e hómber V.G., naci na Córsou 
di 40 aña di edad, como sospechoso den 
e caso di menasa ariba mencioná. 

Riba e dia en cuestion e hómber V.G. a 
menasá su éx casa cu morto via mensahe 
di telefón. 

Detencion a tuma lugar na Warda di Re- 


chérche na Rio Canario. 

A presentá e sospechoso dilanti un Fiscal 
auxiliar kende a ordená su encarcelamento 
pendiente di mas investigacion. 


Website: 


www.awemainta.com 


Facebook: 


» www.facebook.com/awemainta 
E-mail: 

Anochi infornnativo na 

DIMAS dicanan 5 y 12 di mei 
tocante proyecto "Dreamers" 


RIBA 5 y 12 di mei tin planea sesion 
nan informativo na e edificio di dimas, 
Paardenbaaistraat 11, Oranjestad. Dor cu ta 
anticipa cu lo bay tin hopi hende, a planea 
dos sesion. 

E anochi informativo lo consisti di un spli- 
cacion cortico tocante e condicionan y e 
posibilidad pa yena e formulario pa haya un 
cita pa bin entrega un aplicacion den cuadro 
di e “proyecto dreamers” y entrega esaki na 
e balie na DIMAS. 

E anochi informativo aki ta solamente pa e 
personanan cu ta kere cu nan por cualifica 
pa e areglo di e “proyecto dreamers” cu ta 
encera: 

Minimo 10 (calendario) añabiba naAruba 
y di e 10 aña nan aki minimo 5 (calendario) 
ana menor di 18 aña; 

No por tin cuenta cu husticia; 

Pa personanan menor di 18 aña e exigencia 
ta cu un voogd of mayor cu autoridad mester 
ta presente. 

E prome sesion lo cuminsa 7:00pm y ta dura 


te cu 7:45pm. E porta ta cera 7:15pm. 

E di dos sesion lo ta di 7:45pm te cu 
8:30pm. E porta lo cera 8:00pm. 

Tur dos sesion lo tuma na DIMAS 
situa na Paardenbaaistraat 11. Dor 
di exigencianan pa cu e seguridad di 
candela, e cantidad di cuponan pa 
e anochi di informacion lo ta limita 
segun e capacidad di e sala(nan) 
unda ta duna e informacion. 

Depende di e interes, y cantidad 
di persona cu presenta pa 
haya e informacion, lo 
determina si ta nece- 
sario pa pone algun 
sesion di informacion 
adicional. 

Pa esnan cu no 
por ta presente 
rib’e anochi in- 
formativo, lo 
tin e foyeto di 


informacion y e formulario di registracion 
pa cita disponibel na DIMAS y tambe por 
baha esaki for di riba www.dimasaruba.aw. 
Por mand’e e formulario via e-mail na oh 
ficialdimasaruba@gmail.com . 

Y DIMAS lo invitabo pa un cita pa bin 
entrega bo aplicacion pa un permiso perma- 
nente den cuadro di e proyecto Dreamers. 



Aruba Tourism Authority a honra bishitante leal 
y amigabel na Aruba Marriott Stellaris & Casino 


RECIENTEMENTE, Aruba Tour- 
ism Authority tabata tin e gran placer di 
honra bishitante leal y amigabel, como 
bishitante di Bon Boluntad biniendo Aruba 
10 pa 20 y 30 aña consecutivo. 

E titulo honorario simbolico aki a wordo 
presenta den nomber di Minister di Turis- 
mo, como muestra di aprecio na huespednan 
cu tin 10, 20, 35 aña bishitando nos isla 
consecutivamente. 

E honradornan presente: 

Sr. Jerome Scsra. Melissa Miller residencia 
for di Virginia Beach yegando Aruba 10 aña 
consecutivo. 



Huespednan ta miembro leal y ta encanta 
nos isla su bunitesa, e cordialidad di nos 
hendenan, nos clima y nos playanan, E 
seguridad inmenso, seleccionnan di res- 


taurantnan shopping for di exclusivo pa 
elegancia, y hopi otro actividadnan cu nos 
isla tin pa ofrece. 

E certificado ald a wordo presenta dor di 


srta. Darline S. de Cuba representando 
Aruba Tourism Authority hunto cu Gerente 
General sr. Lesie Prea y representantenan di 
Aruba Marriott Stellaris & Casino. 

Eldrich Tromp a sobresali durante 
reorganisacion di LAB HOH 

Hospital a saca pa prome biaha un colega di 
LAB HOH como empleado di luna 






TUR luna Dr. Horacio E. Oduber ta saca su empleado 
di luna y e biaha aki a scoge Eldrich Tromp kende ta 
un Senior Analist na Fundacion Servicio Laboratorio 
Medico Aruba (FSLMA) miho conoci como LAB 
HOH. E laboratorio antes no tabata participa pa nomi- 
nacion di empleado di luna y e aña aki pa prome biaha 
nan tin un empleado di luna como parti di Hospital. 

Eldrich Tromp a lceda masha sorprendi ora nan a 
yam’e pa un meeting urgente durante su oranan liber 
y a resulta cu el a wordo nomina pa cu esaki dor di su 
coleganan. 

“Mi a baha mi warda di anochi y nan a bisa mi cu nos 
tin un reunion urgente di rooster, unda cu mi a bin 
akinan y sr. Ezzard Cilié di Hunta di Directiva di HOH 
hunto cu mi coleganan a drenta, pa sorprende mi cu 
mi a sali empleado di luna”, Eldrich Tromp ta conta. 

E trabou di Eldrich Tromp den laboratorio ta encera 
cu e ta haci e testnan di sanger y orina pa Hospital y 
e prikpostnan cu nan tin rond di Aruba. 

Tambe e ta haci e parti di ‘kwaliteit’ pa nan bay dilanti 
pa asina nan por yega na haya acreditacion. E reor- 
ganisacion di LAB HOH tabata un fase hopi dificil pa 
LAB HOH. 

Un grupo grandi di analista a dicidi di sigui nan carera 
otro caminda cu consecuencia di un ‘bezetting’ mini- 
mal di personal. 

Eldrich durante e tempo aki a demostra di ta un per- 
sona jong, inteligente yena cu entusiasmo y ta traha 
hopi duro. E1 a percura pa e cooperacion di mayoria di 
e formacion di personal pa haci uzo di un sistema di 
shift nobo. Esaki el a haci na un manera hopi dinamico 
y alabes a crea un ambiente positivo mustrando cu e 
profesionalnan di LAB mes por trece solucionnan unda 
cu servicio na pashent ta keda primordial. 

“Eldrich ta un guy cu ta gusta traha den team. Cos no 
mester bay na su manera pero semper e ta purba di 
envolve mas hende posibel p’asina nos por yega na un 
solucion hunto”, Tishurah Maduro, colega di Eldrich 
Tromp, a remarca. 

Eldrich Tromp ta un empleado sobresaliente cerca LAB 
HOH desde inicio ora cu e tabata traha cu Gobierno 
pa landslaboratorium, prome cu el a drenta den vaste 
dienst pa LAB HOH. 

Den e departamento e ta un persona cu ta yuda cu tur 
sorto di cos, Interim Manager, Lufrido Croes a remarca. 
Eldrich Tromp tin tareanan specifico cu ta di siguri- 
dad, e ta haci di auditing di calidad, y hasta a bin cu 
iniciativa di un shiftrooster nobo. 

“Semper e ta un hende habri pa yuda cu tur cos y no tin 
limite. Semper positivo, profesional y e ta nos prome 
empleado di LAB HOH cu ta bira empleado di luna”, 
asina Lufrido Croes a enfatisa. 

Hunta di Directiva y tur colega ta gradici Eldrich 
Tromp pa tur su empuhe y motivacion grandi cu el a 
trece den LAB HOH. Masha pabien! 












































32 


AWEMainta Diasabra, 6 Mei 2017 


Exitoso Dia Pedagogico pa 
Centronan di Cuido di Mucha! 

RECIENTEMENTE, Fundacion Pa Nos 
Muchanan (FPNM) a organisa su di tres Dia Peda- 
gogico. 

E dia aki ta un dia di estudio pa tur persona cu ta 
traha den un Centro di Cuido di Mucha. 

161 lider (leidster) di diferente Contronan di Cuido 
di Mucha a participa na e tayer. 

Tema di e dia tabata: “Un misión mas movesion!” 
cual e aña aki tabata bou encargo di e team di Reach 
Your Goal Foundation (RYG). Meta principal di e 
dia tabata pa enfatisa rib’e importancia di movecion 
den un Centro di Cuido di Mucha. 


A habri e mainta bailando cu un “dance warm up” 
pa drenta den e tema di e dia. 

Despues e lidernan a wordo reparti den 8 grupo, 
cada un a participa den 8 diferente wega recreativo 
di Teambuilding. Meta di esaki tabata pa reinforsa e 
colaboración di e team grandi di lidernan cu ta colega 
di otro aunke nan no ta traha den e mes un Centro. 
Despues di un lunch cortico a sigi cu información 
tocante desaroyo fisico di muchanan entre 0-12 aña y 
loke un lider por haci pa stimula esaki den su grupo. E 
dia a continua cu diferente sesión di “Beweegkriebels” 
(actividadnan di movecion dirigi riba muchanan di 
0-4 aña) y “Beweegplezier” (actividadnan di move- 
cion dirigi riba muchanan di 4-12 aña). 

A clausura e mainta cu un medaya pa cada lider cu a 
participa na e Dia Pedagogico. 

FPNM kier felicita e centronan cu a participa cu 
tanto enthusiasmo y tambe gradici mayornan di e 
centronan aki pa nan cooperacion p’asina e lidernan 
por tuma parti na e dia di estudio durante un dia di 
trabou. 

FPNM ta gradici, Superfood, CMB, Ennia y Renais- 
sance Hotel pa nan tremendo donacion cual a yuda 
haci e dia aki posibel y e team di RYG pa nan tre- 
mendo contribución na e actividadnan. 

Na 2018, FPNM lo organisa Dia Pedagogico un bes 
mas pa tur centro di mucha inscribi riba su lista. 

